open-index/open-wikipedia-markdown huggingface dataset:
Ján Volko

**Ján Volko** (født 1996) er en slovakisk sprinter. Hans fremste internasjonale meritt er sølv på 60 meter i EM i friidrett innendørs 2017.

## Idrettskarriere
### 2013
I det slovakiske mesterskapet i 2013 kom han på fjerdeplass på 100 meter og femteplass på 200 meter.

### 2015
Volko ble slovakisk mester på 200 meter innendørs i 2015. Han deltok også på 60 meter i EM i friidrett innendørs 2015, men ble slått ut i innledningsheatet, der han løp på 6,86, som var 30. beste tid.

Han deltok i Junior-EM i friidrett 2015, og på 100 meter nådde han semifinalen, men ble der slått ut med tiden 10,84. På 200 meter ble han slått ut i innledningsheatet, der han løp på 21,68.

Europalekene 2015 ble arrangert som en del av Lag-EM i friidrett 2015 (Third League). Volko vant 200 meter ved disse Europalekene (og i lag-EM), med ny personlig rekord på 21,08, og Slovakia kom på tredjeplass på 4 × 100 stafett, med Volko på laget. Dette bidro til at Slovakia opprinnelig vant sammenlagt i friidrett under Europalekene 2015. Imidlertid mistet de dette gullet, fordi aserbajdsjanske Dzmitry Marshin testet positivt på doping under et stevne 29. mai. Hans resultater ble strøket, noe som ga Østerrike flere poeng, og Østerrike gikk forbi Slovakia på resultatlistene i friidrett.

### 2016
Volko forsvarte gullet sitt fra 2015, og vant 200 meter under det slovenske mesterskapet innendørs. I mars deltok han i VM i friidrett innendørs 2016, men ble slått ut i innledningsheatet på 60 meter. I VM i friidrett 2016 ble han slått ut i semifinalen på 100 og 200 meter.

Han vant 100 og 200 meter under det slovakiske mesterskapet utendørs.

### 2017
I EM i friidrett innendørs 2017 deltok han på 60 meter, og han løp inn til andreplass med ny slovakisk rekord på 6,58 sekunder, bak britiske Richard Kilty. I juli deltok han i U23-EM i friidrett 2017, og vant der 200 meter med ny mesterskapsrekord og personlig rekord på 20,33. Han fikk også sølv på 100 meter, bak britiske Ojie Edoburun.

### 2021
I 2021 representerte han landet sitt under Sommer-OL 2020 i Tokyo på 100 meter der han ble utslått i førsøksheatet.

## Referanser


## Eksterne lenker
* 
*  Profil hos European Athletics
*  Profil hos Baku 2015
X Games Norway 2017 – Snøbrett Slopestyle kvinner

**Snøbrett Slopestyle for kvinner under [[X Games Norway 2017]]** ble avholdt i Hafjell med kun finale fredag 10. mars.

Anna Gasser fra Østerrike tok sitt første X Games-gull, seks uker etter at hun vant sølv i Big Air under X Games Aspen, foran amerikanerne Jamie Anderson og Julia Marino.

## Resultat
Det ble kjørt 2 omganger og utøverens beste resultat ble tellende.

## Referanser


## Eksterne lenker
*
Liste over land og områder i Nord-Amerika

Liste over land og områder i Nord-Amerika:

## Land og områder i Nord-Amerika
### Selvstendige stater

### Avhengige territorier

### Andre områder
Feller

**Feller** er festemidler for ski eller andre fremkomstmidler på snø, laget av skinn eller syntetisk materiale og festes til skisålen (skiens underside) eller annen såle. Feller er et alternativ til skismøring, og avtagbare feller festes midlertidig til skiene med bruk av lim og festeanretning (krok) på skituppen, enden av skiene eller tilpassede hakk i skien.

## Historie
Historisk ble feller laget av dyreskinn hvor medgående hår sikret gli fremover, og motstridende hår sikret feste.

## Fjellski
Feller er tradisjonelt mest brukt av de som går toppturer i fjellet, enten på ski eller splitboard. Fordelen med feller er at skiene bevarer god gli ned fra fjellet når fellene tas av, og at de gir bedre feste enn de fleste skismøringer på veien opp.

## Langrenn
På 2010-tallet har integrerte feller også i økende grad blitt brukt under klassiske langrennsski til fritidsbruk.

## Referanser


## Eksterne lenker
*
Avbruddshåndterer

Innenfor informatikk er en **avbruddshåndterer**, også kjent som en **avbruddstjenesterutine**, en callback-funksjon i en mikrokontrollers firmware, et operativsystem eller en utstyrsdriver hvis utførelse blir trigget av mottaket av et avbrudd. Avbrudd og deres håndterere brukes til å håndtere tilstander med høy prioritet som krever avbrudd av den koden som mikroprosessoren for øyeblikket kjører.

## Referanser
Liste over statsledere i 1983

## Europa

## Nord-Amerika

## Oseania

## Sør-Amerika

## Bildegalleri

## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Jødalsbekk kulvert

**Jødalsbekk kulvert** er en kulvert over Krokstadåa ved Urskog–Hølandsbanens kilometer 8,5; det vil si mellom stasjonene Kvevli (km 6,53) og Mork (km 10,46). Kulverten var den største steinkonstruksjonen på Urskog-Hølandsbanen. Kulverten stod ferdig til belastningsprøve i 1895.

Kulverten eksisterer (per 2017), men er utsatt for rotsprengning, er delvis rast ut og trenger til vedlikehold og istandsettelse. Øst for kulverten ligger Urskog-Hølandbanens trase intakt over en lengde av ca 750 meter. Umiddelbart vest for kulverten er traseen pløyd ned til jordbruksland.

Foreningen Aurskogbanen har (i 2014-2016) ryddet området rundt kulverten og banetraseen øst for denne for vegetasjon.

## Referanser
X Games Norway 2017 – Snøbrett Slopestyle menn

**Snøbrett Slopestyle for menn under [[X Games Norway 2017]]** ble avholdt i Hafjell, med kvalifisering og finale fredag 10. mars.

Svenske Sven Thorgren vant og tok sitt første X Games-gull, foran nordmannen Ståle Sandbech og canadiske Sébastien Toutant.

## Resultater
### Kvalifisering
Hver utøver hadde 2 runs hvor beste run telte. De 8 beste gikk til finale.

### Finale

## Referanser


## Eksterne lenker
*
Aurskogbanen

** Aurskogbanen** kan vise til

* Den vestre delen av Urskog-Hølandsbanen, det vil si strekningen Bingsfoss-Bjørkelangen.
* Aurskogbanen (forening)
Jurassic World: Fallen Kingdom

***Jurassic World: Fallen Kingdom*** er en amerikansk science fiction- og eventyrfilm fra 2018 regissert av J.A. Bayona. Manus er ved Colin Trevorrow og Derek Connolly. Handlingen er en videreutvikling av tema i Michael Crichtons bok ''Jurassic Park'' (filmatisert i 1993). De ledende rollene innehas av Chris Pratt og Bryce Dallas Howard, mens Jeff Goldblum har en lite birolle.

*Fallen Kingdom* er den femte filmen i Jurassic Park-serien og den andre i Jurassic World-serien. Handlingen foregår tre år etter *[[Jurassic World]]* (2015) og er forøverig en forløper til den siste filmen i World-trilogien, som forventes sommeren 2021.

Den har fått 48 % Rotten Tomatoes, noe som er det dårligst resultatet av alle de fem Jurassic-filmene.

## Handlingsreferat
Rett etter hendelsene i Jurassic World ankommer en gruppe leiesoldater frem til den forlatte Isla Nublar for å samle inn DNA fra et kadaver av Indominus rex i bunnen av parkens lagune. Laget unnslipper så vidt fra øya, etter angrep fra en Mosasaurus og en Tyrannosaurus Rex. Tre år senere diskuterer en høring i det amerikanske senatet i Washington, D.C. en sak om dinosaurer skal reddes før et nært forestående vulkan-utbrudd ved Isla Nublar. I mellomtiden har Jurassic Worlds tidligere operasjonsleder, Claire Dearing, etablert organisasjonen "Dinosaur Protection Group" i forsøk på å redde alle dyrene.

Etter at senatet har bestemt seg for et forsøk på å redde dyrene på øya, innkaller Hammonds tidligere partner, Sir Benjamin Lockwood, Claire til hans eiendom i Nord-California. Lockwood og hans medhjelper, Eli Mills, avslører en plan om å flytte all dyrene til et nytt øy-reservat. Men de behøver hjelp fra Claire for å lokalisere de forskjellige skapningene, særlig Blue, den siste gjenlevende Velociraptor. Claire rekrutterer også Owen Grady (spilt av Chris Pratt) tidligere Velociraptor-trener fra Jurassic World, for å hjelpe dem.

På Isla Nublar aktiverer Claire og tidligere tekniker Franklin Webb et sporingssystem. Owen, veterinær Zia Rodriguez, og en gruppe leiesoldater ledet av Ken Wheatley, sporer opp og finner Blue, og tar dinosauren i bakhold med en beroligende pil. I stedet for å bli flyttet til en ny øy, blir de fangede dinosaurene transportert til Lockwood-eiendommen, hvor Lockwoods foreldreløse barnebarn Maisie overhører Mills og auksjon-ansvarlig Mr. Eversoll som i hemmelighet planlegger å auksjonere dinosaurer på en svartebørs.

## Rolleliste

* Bryce Dallas Howard: Claire Dearing
* Chris Pratt: Owen Grady
* Jeff Goldblum: Ian Malcolm
* Toby Jones: Wheaton
* James Cromwell: Benjamin Lockwood
* Rafe Spall: Mills
* BD Wong: Dr. Henry Wu

## Referanser


## Eksterne lenker
*
Kritisk seksjon

Innenfor informatikken er en **kritisk region** eller en **kritisk seksjon** en beskyttet seksjon i et dataprogram som bare kan utføres av en enkelt prosess av gangen. Problemet er aktuelt innenfor parallelle beregninger hvor en delt ressurs kan føre til uventet eller feilaktig adferd, hvis den ikke blir beskyttet. En kritisk seksjon aksesserer vanligvis en delt ressurs, slik som en datastruktur, et periferiutstyr eller en nettverksforbindelse som ikke vil operere korrekt dersom det kommer flere parallelle aksessforespørsler.

## Referanser
Pseudoathyreus

* se Systematisk inndeling

***Pseudoathyreus*** er en slekt av biller som hører til gruppen skarabider (Scarabaeoidea). Slekten ble tidligere til familien tordivler (Geotrupidae), men er sannsynligvis ikke nært beslektet med disse.

## Utseende
Gjerne middelsstore (5-20 millimeter), korte og brede, blanke, høyt hvelvede skarabider. Kroppen er kledt med fine, oppstående hår. På farge er de ofte gul- eller rødaktige. Hodet er stort og bredt, kjevene (mandiblene) nokså store, gjerne med tenner som peker i flere retninger. Pronotum har to lengdekjøler, i alle fall i den bakerste delen. Dekkvingene er korte og brede, rundede, med markerte punktrader. Beina er ganske kraftige, leggene på forbeina gjerne med fire store, butte tenner.

## Levevis
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

## Utbredelse
Slekten er utbredt i Afrika og Sørøst-Asia

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Bolboceratidae Laporte de Castelnau, 1840
***** Stammen Athyreini 
****** Slekten ***Pseudoathyreus*** Howden & Martínez, 1963
******* *[[Pseudoathyreus damara]]* (Kolbe, 1907)
******* *[[Pseudoathyreus flavohirtus]]* (Walker, 1871)
******* *[[Pseudoathyreus fractcollis]]* (Fairmaire, 1882)
******* *[[Pseudoathyreus freyi]]* (Gomes Alves, 1957)
******* *[[Pseudoathyreus frontalis]]* (Parry, 1845)
******* *[[Pseudoathyreus kordofanus]]* (Klug, 1843)
******* *[[Pseudoathyreus orientalis]]* (Laporte de Castelnau, 1840)
******* *[[Pseudoathyreus porcatus]]* (Laporte de Castelnau, 1840)
******* *[[Pseudoathyreus rhodesianus]]* (Péringuey, 1908)

## Kilder
* G.M. Carpaneto, N. Mignani og E. Piattella (2000) A Taxonomic Overview of the Genus *Pseudoathyreus* Howden and Martinez, and Redescription of Two Related Species from Southern Africa (Coleoptera: Geotrupidae: Bolboceratinae). *The Coleopterists' Bulletin* 54: 239-247. https://www.jstor.org/stable/4009536?seq=1#page_scan_tab_contents
* Bolboceratidae på Tree of Life Web Service
* Liste over artene

## Eksterne lenker
* Bilder av ''Pseudoathyreus porcatus''
* Bilde av ''Pseudoathyreus flavohirtus''
* 
*
Myrhessus

***Myrhessus*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utbredelse
Slekten er utbredt i den palearktiske sone, kjent fra Afghanistan, Tadsjikistan og Japan.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Psammodiini Mulsant, 1842 
******* Understammen Rhyssemina Pittino & Mariani, 1986
******** Slekten *Myrhessus* Balthasar, 1955 
********* *[[Myrhessus afghanus]]* (Balthasar, 1939)
********* *[[Myrhessus kubotai]]* Ochi, Kawahara & Inagaki, 2012
********* *[[Myrhessus mirabilis]]* Balthasar, 1955
********* *[[Myrhessus nishinoi]]* Ochi, Kawahara & Inagaki, 2012
********* *[[Myrhessus samurai]]* (Balthasar, 1941)
********* *[[Myrhessus yorikoae]]* Ochi, Kawahara & Inagaki, 2006

## Kilder

* biolib.cz - Oversikt over stammer og slekter

## Eksterne lenker
*
Pararhyssemus

***Pararhyssemus*** er en slekt av biller som hører til familien skarabider (Scarabaeidae). Slekten omfatter bare én kjent art.

## Utseende
En liten, avlang gjødselbille. Hodet er stort og bredt med to tenner på forkanten, kraftig punktert, fasettøynene ganske små. Pronotum er avrundet rektangulært, med brede tverrfurer. Dekkvingene er jevnbrede med fine punktstriper.

## Utbredelse
Arten er beskrevet fra Tunisia, men er også funnet så langt borte som India, Afghanistan og Turkmenistan.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Psammodiini Mulsant, 1842 
******* Understammen Rhyssemina Pittino & Mariani, 1986
******** Slekten *Pararhyssemus* Balthasar, 1956 
********* *[[Pararhyssemus coluber]]* (Mayet, 1887)

## Kilder
* Shokhin, I.V. (2006) A review of the genera *Diastictus*  Mulsant, 1842, *Pleurophorus* Mulsant, 1842, *Platytomus* Mulsant, 1842 and *Pararhyssemus* Balthasar, 1955 (Coleoptera: Scarabaeidae: Psammodiini) of Russia and adjacent territories. *Caucasian Entomological Bulletin* 2: 47-55. http://www.ssc-ras.ru/files/files/CEB2(1)Shokhin.pdf 
* biolib.cz - Oversikt over stammer og slekter

## Eksterne lenker
*
Elizabeth Cellier

**Elizabeth Cellier** (Også kjent som **Mrs. Cellier** og **The Popish Midwife** (***Den papistiske jordmor***) var en engelsk, katolsk jordmor som virket i London. Hun var særlig aktiv i årene 1668-1688. I 1679 ble hun tiltalt for å konspirere mot den fremtidige kongen Jakob II, men hun ble frifunnet. Hun skrev senere flere pamfletter, og gjorde forsøk på å forbedre jordmorfaget.

## Liv og virke
Lite er kjent om henne før hun giftet seg med franskmannen Peter Cellier og konverterte fra den engelske kirke til katolisismen. I 1678 var mange katolikker fengslet som en følge av Titus Oates' falske anklager. Elizabeth Cellier besøkte mange av disse fangene, og som en følge av sin profesjon kom hun også i kontakt med mange høytstående katolske kvinner, og fungerte som et bindeledd mellom disse og de fengslede katolikkene. 

Gjennom en av disse kvinnene kom hun i kontakt med bedrageren Thomas Dangerfield, og da hun ble klar over hvem han var, nektet hun å hjelpe ham. Som hevn for dette plantet han et falskt brev som beskrev planer om et komplott mot kongen og flere andre adlige. Så angav han Cellier til myndighetene. Hun ble arrestert og tiltalt for forræderi, men ble frifunnet og Dangerfield ble i stedet arrestert.

Etter rettssaken gav hun ut *Malice Defeated* som ble den første av en rekke pamfletter fra henne. Som følge av skriveriene hennes ble hun igjen straffeforfulgt, og dømt til å stå tre ganger i gapestokken samt betale en bot på tusen pund.

Senere planla hun organisering av jordmødre og et barnehjem for foreldreløse nyfødte.

Hun er gravlagt i Great Missenden Church i Buckinghamshire.

## Produksjon
**Malice Defeated; or a brief relation of the Accusation and Deliverance of Elizabeth Cellier* (London, 1680) 
**A scheme for the Foundation of a Royal Hospital and raising a revenue of £5000 or £6000 a year by and for the maintenance of a Corporation of skilful midwives* (London, 1687), trykt i *Harleian Miscellany* (IV, 142) og i  *Somers Tracts* (II, 243)
**To Dr. ______, An answer to his Queries concerning the College of Midwives* (London, 1687-88)

## Referanser


## Eksterne lenker
*Oppslag i Catholic Encyclopedia
Charles deForest Chandler

**Charles deForest Chandler**, født 24. desember 1878 i Cleveland Ohio, død 18. mai 1939 i Washington, D.C., var en amerikansk flypioner.

Etter endte studier ved Case School of Applied Science i Cleveland, søkte han seg til US Army hvor han gjennomgikk Army Signal School i Leavenworth. Etter militærskolen ble han utnevnt som offiser ved US Army. Han var kaptein i Signal Corps da general James Allen besluttet å sette opp en flyavdeling 1. august 1907. Chandler ble oppnevnt som avdelingens første sjef. I begynnelsen besto avdelingen av to personer med unntak av Chandler. Han gjennomførte sin første ballongflygning 1907 og fikk etter utdannelsen FAI-ballongsertifikat nummer 8. Den 18. august 1908 kommanderte han løytnantene Frank P. Lahm, Benjamin D. Foulois og Thomas E. Selfridge til å gjennomføre testflygninger med Baldwins nykonstruerte, motordrevne luftskip. To dager senere kom brødrene Wright til Fort Myer i Virginia, flyvende over Potomac-elven fra Washington i sitt fly. Den 3. september 1908 gjennomførte brødrene Wright og det nye Baldwin-luftskipet en flyoppvisning for arméens beslutningstakere. Orville Wright tok Selfridge opp på en flytur. Under flyvningen løsnet et propellblad og slo istykker flyet. Selfridge omkom av skadene, mens Orville Wright måtte tilbringe en tid på sykehus. Wilbur Wright reparerte skadene på flyet umiddelbart og flyttet flyaktiviteten over til brødrene Wrights flyplass på Huffman Prairie.

Der fikk Chandler senere på året sin første flytur og undervisning av Wilbur Wright. Han fikk senere FAI-flysertifikat nummer 59 og militært flysertifikat nummer 5. Etter flyutdannelsen gikk inn han i arméens utredningsgruppe for flyanskaffelser. I 1911 fikk han stillingen som sjef for arméens flyskole i College Park Maryland, hvor han blant annet utdannet Henry "Hap" Arnold og Tommy Milling. I 1913 deltok han som flyver i USAs kampgruppe på Filippinene. Under første verdenskrig ble han forflyttet til Frankrike hvor han i 1917 gikk inn i armeens flyvåpen, men i mars 1918 ble han forflyttet til sjef over USAs luftskip-divisjon i Frankrike. Han forlot armeen som oberst 1920, men fortsatte med ballongflyvninger som hobby. Han døde i Washington 1939 60 år gammel og ble begravd på Arlington National Cemetery.

## Referanser
Ingrid Persdotter

**Ingrid Persdotter** (og feilaktig kjent som **Ingeborg Jönsdotter** og **Ingeborg Jönsson**, død 28. mars 1524, var en fiktiv svensk birgittinernonne i Vadstena kloster. 

Hun var, ifølge tradisjonen, datter av Petri Jönsson, borgermesteren i Vadstena, og trådte inn i klosteret 25. oktober 1495. Hun ble sendt i kloster på grunn av at hun var forelsket i den adelige Axel Nilsson. Dette var et forhold som ikke kunne bli noe av på grunn av deres ulike sosiale klasser. 

Fra klosteret skal hun ha sendt et kjærlighetsbrev til Axel Nilsson. Dette brevet holder et høyt stilistisk nivå. Brevet gikk lenge for å være ett av de eldste bevarte brev fra en svensk kvinne. Den svenske forskeren Magnus von Platen tror at teologen Nils Rabenius (1648-1717) kan ha skrevet brevet, som ble ansett som "mesterforfalsker". 
## Referanser
Liste over land og områder i Asia

Liste over land og områder i Asia (land i både Europa og Asia markert med *:

**[[Nord-Asia]]**
* Russland*
**[[Midtøsten]]**
* Saudi-Arabia
* De forente arabiske emirater 
* Bahrain
* Jordan
* Qatar
* Israel
* Jemen
* Palestina 
* Kypros* 
* Oman
* Irak
* Iran
* Kuwait
* Egypt (asiatisk del)
* Syria
* Libanon
* Tyrkia*

**[[Kaukasus]] og [[Sentral-Asia]]**
* Kasakhstan*
* Usbekistan
* Kirgisistan
* Tadsjikistan
* Afghanistan
* Turkmenistan
* Aserbajdsjan*
* Armenia
* Georgia*

**[[Sør-Asia]]**
* India
* Pakistan
* Bhutan
* Nepal
* Bangladesh 
* Sri Lanka
* Maldivene
* Det britiske territoriet i Indiahavet (britisk oversjøisk territorium)

**[[Øst-Asia]]**
* Folkerepublikken Kina 
* Nord-Korea
* Sør-Korea
* Mongolia
* Japan
* Republikken Kina (Taiwan)
* Hongkong (spesiell administrativ region, Kina)
* Macao (spesiell administrativ region, Kina)

**[[Sørøst-Asia]]**
* Indonesia
* Thailand
* Malaysia
* Singapore
* Kambodsja
* Filippinene
* Brunei
* Myanmar (Burma)
* Vietnam
* Laos
* Øst-Timor
Liste over land og områder i Oseania

Liste over land og områder i Oseania:

**[[Australasia]]**
* New Zealand
* Australia
* Papua Ny-Guinea

**[[Melanesia]]**
* Salomonøyene
* Vanuatu
* Fiji
* Ny-Caledonia (tilhører Frankrike
* Indonesia (østlige øyer)
* Norfolkøya (Australia)

**[[Polynesia]]**
* Påskeøya (Chile)
* Samoa
* Tonga
* Fransk Polynesia (Frankrike)
* Tokelau (New Zealand)
* Cookøyene (assosiert stat med New Zealand) 
* Amerikansk Samoa (USA)
* Hawaii (USA)
* Pitcairnøyene (britisk oversjøisk territorium)
* Wallis- og Futunaøyene (Frankrike)
* Niue (assosiert stat med New Zealand)

**[[Mikronesia]]**
* Mikronesiaføderasjonen
* Kiribati
* Nauru
* Guam (USA)
* Palau
* Marshalløyene
* Wake Island
* Nord-Marianene (USA)

**[[Indiahavet]]**
* Christmasøya (Australia)
* Kokosøyene (Australia)
Bolbaffer

* se Systematisk inndeling

***Bolbaffer*** er en slekt av biller som hører til gruppen skarabider (Scarabaeoidea).

## Utseende
Middelsstore til ganske store (i alle fall til 24 millimeter), brede og hvelvede, rødlige tordivler. Hannens pronotum har horn på sidene, men de har ikke horn på hodet. Dekkvingene er hvelvede med fine punktrader.

## Levevis
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

## Utbredelse
Slekten er utbredt i tropisk Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien Skarabider, Scarabaeoidea
**** Familien Bolboceratidae Laporte de Castelnau, 1840
***** stammen Bolboceratini Mulsant, 1842
****** Slekten ***Bolbaffer*** Vulcano, Martínez & Pereira, 1969
******* *[[Bolbaffer abditus]]* (Petrovitz, 1969)
******* *[[Bolbaffer abyssinicus]]* (Müller, 1941)
******* *[[Bolbaffer barbatus]]* Gussmann & Scholtz, 2012
******* *[[Bolbaffer bidenticollis]]* (Fairmaire, 1894)
******* *[[Bolbaffer bremeri]]* Nikolajev, 1982
******* *[[Bolbaffer coriaceus]]* (Petrovitz, 1969)
******* *[[Bolbaffer dudleyi]]* Gussmann & Scholtz, 2012
******* *[[Bolbaffer gigas]]* (Kolbe, 1894)
******* *[[Bolbaffer guineaensis]]* Gussmann & Scholtz, 2012
******* *[[Bolbaffer mozambiquensis]]* Gussmann & Scholtz, 2012
******* *[[Bolbaffer namibiensis]]* Gussmann & Scholtz, 2012
******* *[[Bolbaffer nikolajevi]]* Gussmann & Scholtz, 2012
******* *[[Bolbaffer princeps]]* (Kolbe, 1894)
******* *[[Bolbaffer sasakii]]* Gussmann & Scholtz, 2012
******* *[[Bolbaffer sebastiani]]* Gussmann & Scholtz, 2012
******* *[[Bolbaffer splendidus]]* (Petrovitz, 1969)
******* *[[Bolbaffer tenuelimbatus]]* (Quedenfeldt, 1884)

## Kilder
* Bolboceratidae på Tree of Life Web Service

## Eksterne lenker
* Bilder av ''Bolbaffer princeps''
* Bilder av ''Bolbaffer abditus''
* 
*
Australammoecius

* Se systematisk inndeling

***Australammoecius*** er en slekt av biller som hører til familien skarabider (Scarabaeidae).

## Utseende
Små (2,5 - 4 millimeter), avlangt-ovale, blanke, svarte gjødselbiller. Hodet er stort og bredt, noe hvelvet, gjerne med et par tenner på forkanten. Pronotum er rundet, grovt og kraftig punktert. Dekkvingene har dype punktstriper. På mellom- og bakbeina har leggene tre pigger i spissen, men ingen ring av små tapper.

## Levevis
Forholdsvis lite er kjent om biologien til denne slekten, men én av artene har blitt funnet på hjortemøkk i skog. De blir av og til funnet mellom løvstrø.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselbiller, Aphodiinae Leach, 1815
****** Stammen Eupariini Schmidt, 1910 
******* Slekten *Australammoecius* Petrovitz, 1958
******** *[[Australammoecius aphodioides]]* (Lea, 1923)
******** *[[Australammoecius coloratus]]* (Blackburn, 1904)
******** *[[Australammoecius goyderensis]]* (Blackburn, 1896)
******** *[[Australammoecius occidentalis]]* (MacLeay, 1888)
******** *[[Australammoecius peckorum]]* Stebnicka & Howden, 1996
******** *[[Australammoecius persimilis]]* (Lea, 1923)

## Kilder

* biolib.cz - Oversikt over stammer og slekter

## Eksterne lenker

*
Stor kjernelås

En **stor kjernelås** er innen operativsystemer en lås som kan bli benyttet i operativsystemkjernen for å sørge for en samtidighetskontroll som er påkrevet i systemer med symmetrisk flerprosesskjøring.

En kjernlås er en enkelt global lås som opprettes når en tråd kommer inn i kjernens område, og som blir fjernet når tråden returnerer til brukermodus; et systemkall er et arketypisk eksempel. Tråder i brukermodus kan kjøre parallelt på alle tilgjengelige mikroprosessorer eller prosessorkjerner, men bare en tråd av gangen kan entre kjernen slik at låsen eliminerer all samtidighet i kjernemodus.
Betzy Berntsen

**Betzy Edvinda Berntsen** (født 5. november 1873 i Tvedestrand) var en av Norges første kvinnelige leger.

## Familie
Betzy Berntzen var datter av skipsfører Lars Edvard Berntsen (1841-1897) og Betzy Wroldsen (1841-1907). Hun var søster av Bernt Emanuel Berntsen (f. 1875), som ble tok medisinsk embetseksamen to år etter søsteren Betzy.

## Utdannelse
Hun tok examen artium i 1894, og den såkalte «anden examen» i 1895. I juni 1903 gikk hun ut fra Universitetet i Oslo med medisinsk embetseksamen.

## Yrkesliv
Etter utdannelsen utførte hun fra 1. juni 1905 «kandidattjeneste» ved Rikshospitalets barneavdeling. Deretter arbeidet hun ved «Trondhjems sygehus», og var så assistentlege i et år ved «Rotvold sindssygeasyl».

## Referanser
Bertha Torgersen

**Bertha Torgersen** (1864–1954) var en norsk skipsreder. Sammen med Hanna Brummenæs grunnla hun rederiet Brummenæs & Torgersen i 1909 og ble med dette de første kvinnelige skipsrederne i Norge.

Brummenæs og Torgersen traff hverandre på Visnes på Karmøy der de jobbet i butikk i gruvesamfunnet der. De drev en stund sin egen butikk, men avsluttet denne bedriften. Rundt 1900 flyttet de sammen i Haugesund og begynte å interessere seg for skipsfart. De investerte i skipsaksjer, og la seg opp nok penger til å kjøpe en sildedamper i 1909. Båten het «D/S Gouval» og ble kjøpt på tvangsauksjon kontant. 

De kjøpte fire skip til på mellom 1350 dvt og 3200 dvt, som hadde som fellesnevner at de stort sett alle var i dårlig stand og trege. Tre av skipene var bygget på 1800-tallet og det siste i 1904. De var trege og i dårlig stand, noe som gjorde at de mistet alle skipene sine under første verdenskrig, bortsett fra «Gouval» som sank før krigen.

Etter krigen stod det dårlig til med skipsbransjen i byen. Brummenæs & Torgersen hadde betalt svært lite for sine fem skip og drev rederiet svært rimelig, så de gikk med et enormt overskudd da krigsskadeerstattningene ble utbetalt.

Mellom 1921 og 1927 kjøpte de fem gamle skip, og i 1929 kjøpte de sitt eneste motorskip. Dette var «Equatore» som var i svært dårlig stand, og til slutt ble kornlager på land. Dette gjorde skipet til ett av to skip de eide som ikke sank.

Før andre verdenskrig kjøpte de flere gamle dampskip. I løpet av krigen ble alle skipene deres senket eller gikk på grunn.

Torgersen ble, sammen med Brummenæs, kalt for «mannedamene». De kledde seg i herreklær og opererte i en mannsdominert bransje.

Det var Torgersen som hadde det økonomiske ansvaret i driften. Da hun døde var det rundt 6 millioner kroner igjen i boet, og man oppdaget at det fremdeles var penger igjen etter krigsskadeerstattningene etter første verdenskrig.

Torgersen døde i 1954 og er gravlagt sammen med Hanna Brummenæs.

Cecilie Engers roman *Det hvite kartet* (2021) er basert på livshistoriene til Bertha Torgersen og Hanna Brummenæs.

## Referanser
Gunnar Nordhus

**Gunnar Nordhus** (1949–2020) var en norsk uautorisert forsker, tidligere eier av flere gatekjøkken, aktiv som hesteeier og spiller innen trav og galopp. Han var jusstudent da han sammen med professor Edvard Vogt i 1970-årene utarbeidet en rapport de mente avslørte omfattende bruk av politivold i Bergen, en sak kjent som politivoldsakene i Bergen.

Gunnar Nordhus var halvbror av advokaten Alf Nordhus (1919–1997).

I 2017 ble Nordhus dømt til fem års fengsel for svindel av 16 millioner kroner i perioden 2004–2007.

## Referanser
Henry R. Labouisse

**Henry Richardson Labouisse** (født 11. februar 1904, død 25. mars 1987) var en amerikansk diplomat og FN-tjenestemann. Han var UNICEFs 2. generaldirektør fra 1965 til 1979. Han mottok i 1965 Nobels fredspris på vegne av UNICEF. Før det var han direktør for FNs hjelpeorganisasjon for palestinske flyktninger i Midtøsten fra 1954 til 1958. Han var USAs ambassadør til Hellas fra 1962 til 1965. Han var den embedsmannen i USAs utenriksdepartementet som hadde hovedansvaret i departementet for Marshallplanen.

Han var utdannet jurist og var medlem av Council on Foreign Relations.

Labouisse var gift med med musiker og forfatter Eve Curie, datter av Marie Curie og søster av Irène Joliot-Curie.

## Referanser
Mathilde Schjøtt (1876-1959)

**Mathilde Schjøtt** (født 26. februar 1876, død 1. februar 1959) var Norges første kvinnelige embedsmann.

## Familie
Hun var datter av forfatteren Mathilde Schjøtt (f. Dunker) og professor i filologi Peter Olrog Schjøtt. Hun hadde tre søstre: Anna Theodora Schjøtt, Sofie Conradine Schjøtt, som ble cand.jur. i 1896, og Julie Constance Schjøtt. Alle de fire søstrene tok examen artium.

Familien Dunker/Schjøtt var i flere generasjoner blant Norges fremste intellektuelle, og ikke minst kvinnene i familien var førende i samtidens intellektuelle og litterære debatter.

## Utdannelse
Mathilde Schjøtt gikk på Fru Ragna Nielsens skole, i likhet med den to år eldre søsteren Julie Constance. Mathilde tok examen artium med laud i 1894, og examen philosophicum som preseterist i 1895. I 1903 avla hun embetseksamen i realfag, med laud.

Hun ble med dette en av de fem første kvinnene i Norge som tok embetseksamen i realfag.

## Yrkesliv
Etter utdannelsen ble Mathilde Schjøtt ansatt som vikarlærer ved Lillehammer latinskole, og i 1904 fikk hun en lærerstilling ved Voss høiere almenskole.

I 1905 ble hun innstilt som nummer to til et adjunktembete i Trondheim. I juli 1906 ble hun utnevnt av Kongen i statsråd til adjunkt i Stavanger, og ble dermed Norges første kvinnelige embetsmann.

Clara Holst skrev i 1907 en artikkel om Norges første embetsmann, der hun avslutningsvis konstaterte:«Mathilde Schjøtt er ikke af dem, som virker for kvindesagen i tale og skrift. Men ved sin rolige planmæssighed og sin faste tillid til fremtiden har hun udrettet mere for den end mange andre ved sine foredrag.»

## Referanser
Marie Geelmuyden

**Marie Geelmuyden** (født 22. juli 1856 i Horten, død 21. mai 1935) var en norsk kjemiker, lærer og lærebokforfatter. Hun var Norges første kvinne med embetseksamen i realfag.

## Familie
Hun var datter av Christian Torber Hegge Geelmuyden (1816–85) og Jensine Sophie Horn (1825–1913. Faren var av den opprinnelige hollandske slekt Geelmuyden og kommandør i marinen, lærebokforfatter i realfag og ordfører i Horten. Moren var datter av en mektig tollinspektør i Risør.

## Utdannelse
Marie Geelmuyden tok guvernante-eksamen ved Nissens guvernanteskole i 1878.

Hun tok examen artium i 1883, og anneneksamen i 1884. Året efter dør faren og hun tar til med å studere realfag ved universitetet. Blant hennes kvinnelige medstudenter var Cecilie Thoresen, Minda Ramm, Sofie Honoria Bonnevie (senere gift med Vilhelm Bjerknes) og Ragna Dons. Hun hadde også en aktiv rolle i studentmiljøet, og ble valgt som første kvinnelige formann i Realistforeningen året 1892.  Marie Geelmuyden har skrevet om sin studietid i artikkelen *Kammeratsliv blandt realister i 80-aarene*, som ble trykket i boken *Kvindelige studenters jubilæumsskrift: 1882-1907*.

Marie Geelmuyden tok sin embetseksamen som realist i 1890. I 1903 hadde hun et studieopphold ved Sorbonne-universitetet i Paris.

## Yrkesliv
Etter utdannelsen fikk Marie Geelmuyden en stilling som ungdomsskolelærer i en kommune på landet.

Hun ble senere lærer i naturfag ved Selskapet for Norges Vels husholdningsskoler rundt om i landet. I 1909 ble Statens lærerinneskole i husstell, Stabekk opprettet. Marie Geelmuyden ble ansatt ved skolen samme år, og ble dermed en av skolens første lærere. Hun arbeidet ved skolen på Stabekk frem til 1926.

## Lærebokforfatter
I 1910 utga Marie Geelmuyden læreboken *Kemi for husholdningsskoler med de dertil nødvendige sætninger av fysikken*. I forordet skrev hun:«Denne bok er beregnet paa husholdningsskolens lærerindeavdeling. Forat den ogsaa skal kunde benyttes ved husmorskolen, er der sat med smaa typer alt, hvad der maa ansees for overflødig for denne avdeling. Det som vedkommer det kemiske tegnsprog og atomteorien bør efter min mening heller ikke i lærerindeskolen tillægges synderlig vegt, men er medtat, fordi det for de flinkere elever letter tilegnelsen av det øvrige. Beskrivelse av eksperimenter har jeg anset det for unødig at forøke boken med. Lærerindeelever maa ganske vist lære at eksperimentere selv; men det maa ske under praktisk veiledning, og en saa kortfattet beskrivelse, som her kunde tages med, vilde være til liten hjelp.»Boken kom i nye opplag i 1912 og i 1929.

## Referanser
Maurice Pate

**Maurice Pate** (født 14. oktober 1894, død 19. januar 1965) var en amerikansk humanitær leder. Han var UNICEFs første generaldirektør fra 1947 til sin død i 1965.

## Virke frem til 1947
Pate arbeidet under første verdenskrig for Commission for Relief in Belgium. I tiden etter første verdenskrig ledet han arbeidet med å sikre over en million barn i Polen ernæring gjennom American Relief Administration. Senere i mellomkrigsårene arbeidet han som forretningsmann, før han gikk tilbake til humanitært arbeid som leder for Commission for Polish Relief i 1939. Han var leder for Amerikansk Røde Kors' nødhjelpsarbeid for krigsfanger i Europa og Asia under andre verdenskrig. I 1946 deltok han i tidligere president Herbert Hoovers reise for å vurdere verdens matvaremangel, og analyserte barns behov.

## UNICEFs første generaldirektør
Pate ble foreslått til stillingen som UNICEFs generaldirektør av UNICEFs første formann, Ludwik Rajchman. Da Pate tiltrådte, var det stor nød blant barn i Europa etter krigen; Pate stilte som betingelse for å ta stillingen at UNICEF skulle fokusere sitt nødhjelpsarbeid i like stor grad på barn i de landene som hadde tapt verdenskrigen, som barn i de landene som hadde vunnet den. Han organiserte et omfattende arbeid for å gi nødhjelp, særlig i form av ernæring, til barn i Europa, og etter kort tid utvidet UNICEF sitt arbeid til nødhjelp i forbindelse med konflikter i Kina, Hellas og Midtøsten. Fra 1950-årene dreide hovedfokuset seg i retning av støtte til barn og familier i utviklingsland. Pate ble av sin etterfølger Henry R. Labouisse beskrevet som UNICEFs arkitekt og som en stor praktisk idealist.

## Referanser
Brian Kennedy

**Brian Kennedy**  er navnet til flere personer:

* Brian Kennedy (politiker) – amerikansk politiker, født 1964
* Brian Kennedy (musiker) –  irsk musiker og forfatter, født 1966
* Brian Kennedy (produsent) – amerikansk musiker og låtskriver, født 1983
* Brian Kennedy (langrennsløper) – irsk langrennsløper, født 1990
Birgit Nissen

**Birgit Nissen** (1899–1945) var en norsk journalist, motstandskvinne, arbeiderpartipolitiker, organisasjonsaktivist, konsentrasjonsleirfange i Ravensbrück og lyriker.

## Liv og virke
Birgit Nissen var datter av meteorolog og forfatter Peter Sylvius Nissen og skuespiller Dina Nissen, vokste opp i Bærum og bodde på Voll. Hun tok artium ved Nissen skole i 1919, og studerte ved University of Pittsburgh 1928–29.

Som journalist arbeidet Birgit Nissen i *[[Norges Kvinner]]* 1920–29, deretter i avholdsavisen *[[Folket]]*. Etter 1933 var hun «fri journalist i arbeiderpressen», og markerte seg «med skarp penn mot den gryende fascismen». Hun arbeidet også i organisasjonstidsskrift som *Hjemmene's vels blad*, *Arbeideren* og *Tidsskrift for alkoholfri kultur*.

En periode var Birgit Nissen sekretær for Gustav Vigeland og katalogiserte hans arbeider. Hun tilegnet diktet *Troyaborgens fremtidssagn* til Vigeland. Et annet av Nissens dikt er tilegnet Olaf Kullmann, offiseren som på 1930-tallet markerte seg i offentligheten som pasifist, dannet Folkereisning mot krig i 1937 og døde i Sachsenhausen i 1941. Nissens dikt dedisert til Kullmann bærer tittelen *Skitur*.

Hun arbeidet fra 1937 som lærer i norsk og korrespondanse ved Bærum yrkesskole. Hun var medlem av Bærum kommunestyre fra 1938. 

Hun var styremedlem i Norges fredsforening i 1928, holdt et kurs i regi av Norsk Kvinnesaksforening i 1932, og var varamedlem til styret i Arbeiderpartiets kvinnesekretariat i 1939.

## Annen verdenskrig
Birgit Nissen ble arrestert for «tyskfiendtlig virksomhet», det vil si illegale aviser, første gang i oktober 1942 og satt i Bredtvedt fengsel. Hun ble løslatt 20. oktober 1942, men arrestert for annen gang den 1. juni 1943. Hun ble overført fra Bredtvedt til Grini fangeleir 6. juni og ble sendt videre til konsentrasjonsleiren Ravensbrück 6. oktober 1943. På vei hjem fra Ravensbrück med De hvite bussene var hun smittet med flekktyfus; hun ble innlagt på Hälsingborg epidemisykehus ved ankomst til Sverige, og døde der etter fire dager.

Diktsamlingen *Dikt* utkom posthumt på Aschehoug i 1949.

## Referanser
Dagny Bang

**Dagny Kristine Bang** (født 8. juni 1868 i Kristiania, død 11. august 1944 i Stockholm) var en norsk lege, kvinnesaksforkjemper og venstrepolitiker. Hun var en av Norges første kvinnelige leger og var aktivt engasjert i kampen for kvinners stemmerett. Hun hadde styreverv i Norsk Kvinnesaksforening, Norske Kvinners Nasjonalråd og Venstrekvinnelaget, som hun var medstifter av. Hun representerte også Venstre som suppleant i Kristiania bystyre.

## Familie
Hun var datter av skipsfører Kristian Anderssen og Karoline Larsen. I 1901 giftet hun seg i Kristiania med skolebestyrer Ivar Andreas Refsdal (født 1872). Ekteparet fikk ingen barn. 

## Utdannelse
Hun var først elev ved Frk. Bauers skole, og begynte så ved Fru Ragna Nielsens skole. I 1888 tok hun realartium. I 1889 ble hun cand.philos., og tok så fatt på medisinstudiet. I 1894 studerte hun i Zürich. I 1896 fikk hun sin medisinske embetseksamen. Hun hadde studieopphold i København og Berlin i 1900, i Berlin og Paris i 1906, og igjen i Berlin i 1911.

## Yrkesliv
I 1897 ble Dagny Bang kandidat ved Rikshospitalet. Fra 1. november samme år var hun praktiserende lege i Kristiania. Hun ble lege ved Vaterland skole i 1899, og senere ved Kredssykekassen, ved Typografernes sykekasse og ved noen andre sykekasser.

## Politikk
Dagny Bang var opptatt av politiske spørsmål og engasjerte seg på ulike måter i samfunnslivet.

I studietiden ble hun den første kvinnen som ble valgt til redaktør i Det norske studentersamfund.

Hun skrev artikler om samfunnsspørsmål både i dagspressen og i tidsskrifter for kvinner, og holdt også foredrag om populærmedisinske emner. Boken *Kvindelige studenters jubilæumsskrift: 1882-1907* inneholder Dagny Bangs intervju med Gina Krog, og denne artikkelen innleder jubileumsskriftet. 

### Kvinnesak og politikk
Hun meldte seg inn i Norsk Kvinnesaksforening i 1897, og var styremedlem 1908–1910. Hun var også medlem av Landskvindestemmeretsforeningen og styremedlem i Norske Kvinners Nasjonalråd.

I 1902 deltok hun i det nordiske kvinnesaksmøtet som ble arrangert i Kristiania fra 3. til 7. juli, som en av to delegater fra Kvindestemmeretsforeningen, Kristiania. Foreningens andre delegat var Ragna Nielsen.

Hun var medlem av Venstre og representerte partiet som suppleant i Kristiania bystyre. Hun var medstifter av Venstrekvinnelaget i Kristiania i 1911 og siden medstifter og medlem av interimstyret i landsforbundet Norges Venstrekvinnelag fra 1927. Hun var nestleder i Venstrekvinnelaget i Oslo fra 1934. I 1915 var hun medlem av den norske delegasjonen som reiste til Haag for å etablere Internasjonal kvinneliga for fred og frihet.

### Sosialpolitikk
Dagny Bang var medlem av Kristiania værgeraad fra 1900 til 1911. Fra 1908 var hun suppleant i Representantskapet i Kristiania. Hun var også medlem av den kommunale komiteen for «Ekebergparken og smaahaverne». Hun var kommunens representant i styret for Frelsesarmeens kvinnehjem i Oslo. 

## Referanser
Valborg Lerche

**Valborg Lerche** (født 16. april 1873 i Sem, død 7. mars 1931) var Norges første kvinnelige teolog.

## Familie
Hun var datter av skipsreder Vincent Stoltenberg Lerche (1809-1894) og Kirstine Marie Rosenvinge (1839-1926). Hun hadde fire eldre søstre, og var halvsøster av maleren Vincent Stoltenberg Lerche (1837-1892). Søsteren Margrethe Sophie Stoltenberg Lerche (født 19. november 1869) tok artium i 1889.

## Utdannelse
Hun tok examen artium i 1892 og anneneksamen i 1895.

I 1899 ble Valborg Lerche den første kvinnen i Norge som avla teologisk embetseksamen. Under overskriften *Kvinderne og theologien* skrev hun i boken *Kvindelige studenters Jubilæumsskrift: 1882-1907*, en advarsel til andre kvinner mot å velge teologistudiet:«Hvad det theologiske studium angaar, er det i økonomisk henseende voveligt for kvinder at begynde dermed, da der for nærværende ingen udsigter er til at opnaa et geistligt embede. Dog kan der muligens være tale om ansættelse som ydre- eller indre-missionær, samt som lærerinder ved de høiere skoler.»

## Yrkesliv
Siden det ikke var mulig for norske kvinner å bli ordinert til prestestillinger, måtte Valborg Lerche søke seg til andre stillinger.

I 1901 ble hun ansatt i Kristiania Indremisjion, der hun ble den første kvinnen i organisasjonens ledelse. I 1915 søkte hun på stillingen som Kristiania Indremissions forretningsfører, og ble ansatt som første kvinne i en slik stilling. Hun ble ansett som en dyktig administrator, og gikk i bresjen for humanitært arbeid som opprettelse av barnehjem, hjem for unge piker, og hospits for hjemløse.

## Utmerkelser og æresbevisninger
I 1926 ble Valborg Lerche tildelt Kongens fortjenstmedalje i gull for sin innsats i Kristiania Indremisjion, der hun hadde vært ansatt i 25 år.

## Referanser
Axel Towers

**Axel Towers** ligger ved Axeltorv rett overfor Tivoli i Københavns sentrum. Hovedparten av arealet skal etter åpningen, være domisil for advokatfirmaet Gorrissen Federspiel. Det resterende areal får en blandet anvendelse til kontor, butikker og forlystelser. Axel Towers er designet av arkitektfirmaet Lundgaard & Tranberg og forventes at stå ferdig i 2017.

Bygningen består av fem sammenbyggede tårn med varierende høyder fra 28 til 61 meter i 16 etasjer. På 10. etasje blir det innredet en skybar.

## Referanser


## Eksterne lenker
*
George D. Grundy jr.

**George Debaun Grundy jr.** (født 21. juni 1898, død 19. mai 1998) var en luftfartspioner og det siste medlem av Early Birds of Aviation.

## Biografi
Grundy ble født i Southampton, New York og vokste opp i Richmond Hill, Queens. Han hadde sin første soloflyvning 17. september 1916 på Long Island.

Han døde 19. mai 1998 i Leesburg, Florida.

## Referanser
Early Birds of Aviation

**Early Birds of Aviation** var en organisasjon viet tidlig piloters historie. Organisasjonen ble startet i 1928 og hadde 598 banebrytende flygere som medlemmer.

Medlemskapet var begrenset til de som hadde ført et glidefly, gassballong, eller fly, før 17. desember 1916. Denne dato ble satt fordi et stort antall ble opplært i 1917 som piloter under første verdenskrig. Tolv av medlemmene var kvinner.

Den opprinnelige organisasjonen ble oppløst da det siste medlem døde. Dette skjedde med den 99 år gamle George D. Grundy Jr.. som døde 19. mai 1998. Organisasjonen ble startet på nytt, og ble viet innsamling og publisering av biografier om de som møtte 1916-fristen. Det var mange piloter som fløy solo før 1916-fristen som aldri ble klubbens medlemmer. Noen er senere blitt æresmedlemmer.


Fil:General_of_the_Air_Force_Hap_Arnold.png|Henry Harley Arnold
Fil:Harry_Nelson_Atwood_(1883-1967)_circa_1913.png|Harry Nelson Atwood i 1913 
Fil:Walter_Richard_Brookins_(1888-1953)_in_1910.jpg|Walter Richard Brookins i 1910
Fil:Anthony_Fokker_1912.jpg|Anthony Fokker i 1912 
Fil:Sikorsky,_Igor.jpg|Igor Sikorsky cirka 1950 
Fil:Albert_D._Smith_was_a_pioneer_aviator,_here_in_1916.jpg|Albert Daniel Smith i 1916 
Fil:Sopwith_2162905123_40ff396481_o.jpg|Sir Thomas Oktav Murdoch Sopwith i 1911 


## Referanser
Earliest deadline first skedulering

**Earliest deadline first skedulering (EDF)** er en dynamisk skeduleringsalgoritme som blir benyttet av sanntids operativsystemer ved å plassere prosesser i en prioritetskø. Hver gang en skedulering inntreffer, velges den oppgave i køen som har den høyeste dødlinje (*deadline*) eller tidligste tidsfrist.
Conrad Wilhelm Adeler

**Conrad Wilhelm Adeler til Dragsholm** (1739–1785) var en dansk baron.

Han var sønn av senere stiftsamtmann i Christianssand Frederik Adeler og hustru Anna Beate Rosenkrantz. Som ung var han pasje, i 1764 sekondløytnant ved Rømelings Geworbne Infanteriregiment, samme år fikk han tillatelse til å besøke Sorø Akademi i to år. I 1756 ble han hoffjunker, 1759 rittmester ved Holstenske Rytterregiment og samme år kammerjunker. 1768 ble han kammerherre, 1777 hvit ridder og endelig den 24. mars 1785 ble han opphøyd i friherrelig stand. Dragsholm ble ved samme anledning omdøpt til Adelersborg.

Han var gift to ganger, først med Ulrica Helene de Cicignon (d. 1781), annen gang med Christiane Dorothea Mohrsen (1750–1789). Conrad Wilhelm Adeler døde i sin reisevogn på vei til Lundbæk den 28. april 1785.

## Referanser
Gruppe 39

**Gruppe 39** eller **Group 39** er en nyhetsbyrå-gruppe som ble etablert i førkrigsåret 1939. Byråene i de mindre landene i Europa forsøkte å starte et samarbeid som en motvekt til den framvoksende krigspropagandaen som farget mye av nyhetsbildet da konfliktene bygget seg opp mellom stormaktene. 

Da storkrigen snart rullet inn over det meste av Norden og Europa, fikk ikke byråenes initiativ den betydning man opprinnelig hadde håpet på. Etter krigen besluttet man imidlertid å fortsette samarbeidet, tuftet på et felles syn om at en fri presse trenger frie og uavhengige nyhetsbyråer. Da besluttet man også å gi gruppen navn etter stiftelsesåret. 

Gruppe 39 består på 2000-tallet av de åtte nyhetsbyråene:
* Belga (ATBP), Bruxelles
* Agence Telegraphique Suisse (ATS), Zürich
* Algemeen Nederlands Persbureau (ANP), Amsterdam
* Austria Presse Agentur (APA), Wien
* Finska Notisbyrån (FNB), Helsingfors
* Norsk Telegrambyrå (NTB), Oslo 
* Ritzaus Bureau (RB), København
* Tidningarnas Telegrambyrå (TT), Stockholm

## Kilder
* Wolfgang Vyslozil: *Group 39 : History of an Exceptional Alliance of News Agencies*, APA, Østerrike 2014
Prosessidentifikator

En **prosessidentifikator** (ofte referert til som prosess ID eller PID) er innen informatikken tall som brukes i de fleste operativsystemkjerner (for eksempel UNIX, Mac OS X og Microsoft Windows) til å unikt identifisere en aktiv prosess. Tallet kan brukes som en parameter i forskjellige funksjonskall for å tillate manipulering av prosesser, endre prosessens prioritet, eller drepe den fullstendig.
Oddvar Hellerud

**Oddvar Hellerud** (født 30. september 1917, død 6. juni 1998) var en norsk journalist og pressemann, fra 1966 innenriksredaktør i Norsk Telegrambyrå.

Hellerud begynte sin journalistiske karrière i *[[Eidsvold Blad]]* i 1936. Umiddelbart etter frigjøringen i 1945 kom han så til NTB. Der ble han til han gikk av med pensjon i 1984. I NTB var han først stortingsmedarbeider, deretter redaksjonssekretær i stat- og kommuneavdelingen. 

Fra begynnelsen av 1950-årene var han ansvarlig for byråets valgtjeneste, - da datamaskinene gjorde sitt inntog. Valgresultatet ble hentet inn i samarbeid med IBM og videreformidlet til landets aviser og NRK. Helleruds sentrale posisjon i dette arbeidet gjorde at han gjerne ble omtalt som «valgnattens general».

Han hadde også en sentral posisjon i utformingen av pressestøtten i Norge. Stat og Pressekomitéen, som avga innstilling i 1967, ble ledet av Hellerud - derav navnet *Hellerud-komitéen*. Komitéens mandat var å finne svar på hvordan man kunne opprettholde en differensiert presse i Norge. Dagens statlige pressestøtte hviler på denne innstillingen.

Hellerud engasjerte seg også faglig, og han var i perioden 1952 til 1961 formann i Oslo Journalistklubb. Han var også med i Norsk Presseforbunds hovedstyre.

## Bibliografi
**Oslo journalistklubb 100 år : 1894-1994 : festskrift* (sammen med Aage Møst) Oslo journalistklubb 1994 

## Referanser